1. **ura (v tednu od 23. 3. do 27. 3. 2020)**

Pozdravljeni moji «šestarji«.

Upam, da ste dobro, da vam zdravje služi, prav tako vašim domačim. Verjamem, da ste se že »upeljali v nov sistem šole«. Verjamem tudi, da pogrešate sošolce, pa tudi kakšno učiteljico ☺.

1. V zvezek za neumetnostna besedila napiši naslov OCENA KNJIGE ALI FILMA. Poleg zapiši tudi datum.
2. Sedaj pa boš po korakih v zvezek zapisoval, kako napišemo oceno knjige oz. filma. Pisanje ocene knjige je zelo podobno govornemu nastopu, ki si ga imel v mesecu decembru.

Spodnje besedilo zapiši v zvezek:

1. Knjigo preberemo, nato pa napišemo besedilo s tridelno zgradbo, in sicer:
   * + uvod,
     + jedro,
     + sklep/zaključek.
2. V uvodnem delu povemo glavne podatke o knjigi:
   * + avtor,
     + založba,
     + leto izdaje,
     + število strani,
     + Ilustrator,
     + prevajalec,
     + drugo.
3. V jedrnem delu:

* Predstavimo tematiko knjige, glavni problem, sporočilo, mogoče kratko obnovo.
* Povemo kaj o jezikovnih značilnostih knjige (npr. slengovski izrazi, dolge/kratke povedi, je veliko pesniških izraznih sredstev, je jezik knjižni, besedilo „teče“ …).

1. Sedaj pa boš odprl DZ na strani 68 , 1. naloga in prebral oceno filma Harry Potter. Nato reši naloge na strani 69/1 (a-e) in 2-5, ki se nadaljujejo še na stran 70.

**2., 3. in 4. ura (v tednu od 23. 3. do 27. 3. 2020)**

1. V zvezek za neumetnostna besedila zapišeš naslov OPIS KRAJA, zraven zapišeš še datum.
2. Na strani 70 imaš v DZ v drugem zelenem okvirčku zapisano, kaj vse predstavimo v takem besedilu. Preberi okvirček, potem pa za opis kraja sestavi miselni vzorec. Zapiši ga v zvezek.
3. Nadaljuješ z nalogami v DZ na str. 70, 71, 72/1,2, ki se navezujejo na opis znanega turističnega kraja v Sloveniji.
4. Nadaljuješ z nalogami v DZ str. 72,73/1-5.
5. V peti nalogi boš opisal kraj Postojna. Za to nalogo sta predvideni 2 uri dela, zato si kar vzemi čas in ne hiti. Podatke za ta opis boš dobil na različnih spletnih straneh, ki opisujejo kraj Postojna. Ne piši o zgodovini Postojne, saj si se naučil, da če pišemo o dogodkih iz preteklosti kraja to ni več OPIS, ampak predstavitev kraja. Predlagam ti, da si najprej narediš miselni vzorec, poiščeš podatke in potem to zapišeš v zvezek. Če imaš možnost, poprosi starše, da ti pomagajo pri iskanju podatkov.
6. Tvoj opis kraja mora torej vsebovati:

* Od kod ime Postojna – poišči na spletu in to zapiši;
* Lego kraja in poti (prometne povezave) ;
* Število prebivalcev in v katerih industrijskih panogah so največ zaposleni (lahko tudi povprašaš starše, drugače pa tudi nekaj podatkov lahko dobiš na spletni strani občine Postojna);
* Pomembne zgradbe (muzej, šole itd), ulice , trge, znamenitosti …
* Opiši tudi naravno znamenitost Postojnsko jamo.

1. Ko to zapišeš, preberi nekomu iz družine (bratu, sestri, očetu …) opis Postojne in naj ti pove, kakšen se mu zdi tvoj opis Postojne.
2. **ura (v tednu od 23. 3. do 27. 3. 2020)**
3. V zvezek za neumetnostna besedila napiši naslov OPIS NARAVNEGA POJAVA, zraven zapiši še datum. Z naravnimi pojavi se bolj srečujete pri naravoslovju, pri slovenščini si boš prebral, kaj vse mora to besedilo vsebovati.
4. V DZ na strani 74 imaš v zelenem okvirčku zapisano, kaj vse pojasnimo v tem besedilu. Prepiši si to v zvezek.
5. Nato reši naloge str.74/1,2 in str. 75/4. V zadnji, četrti, nalogi imaš miselni vzorec z opisom fotosinteze. Tvoja naloga je, da tvoriš besedilo na podlagi tega miselnega vzorca. Zapiši ga v zvezek.